
Закон за изменение и допълнение на Закона за гражданското въздухоплаване

(обн., ДВ, бр. 94 от 1972 г.; изм. и доп., бр. 30 от 1990 г., бр. 16 от 1997 г., бр. 85 от 1998 г., бр. 12 от 2000 г., бр. 34 и 111 от 2001 г., бр. 52 и 70 от 2004 г„ бр. 88 и 102 от 2005 г., бр. 30, 36, 37, 105 и 108 от 2006 г., бр. 10,41 и 109 от 2007 г., бр. 36, 66 и 67 от 2008 г., бр. 35, 47, 82 и 102 от 2009 г., бр. 63, 73 и 94 от 2010 г., бр. 41, 81 и 99 от 2011 г., бр. 38, 60 и 82 от 2012 г., бр. 15 и 66 от 2013 г., бр. 12, 53 и 98 от 2014 г., бр. 28 и 89 от 2015 г., бр. 15 и 95 от 2016 г., бр. 58 и 96 от 2017 г., бр. 56 от 2018 г., бр. 1 и 62 от 2019 г., бр. 60 от 2020 г., бр. 16 от 2021 г., бр. 102 от 2022 г., бр. 102 от 2023 г., бр. 79 от 2024 г. и бр. 87 от 2025 г., бр. 16 от 2026 г., бр. 32 от 2026 г.)

	§ 1. В чл. 3, ал. 1, т. 6 след думите „и други бедствия“ се поставя запетая и се добавя „както и за дейности по търсене и спасяване“.

§ 2. В чл. 7 се правят следните изменения и допълнения:
1. В ал. 1 думите „български и чуждестранни въздушни превозвачи“ се заменят с „въздушни превозвачи от Общността и от трети страни“.
2. В ал. 2 думите „на български въздушен превозвач“ се заменят с „от страна на Република България на въздушен превозвач от Общността“.
3. В ал. 3, изречение второ думите „български въздушни превозвачи“ се заменят с „назначени въздушни превозвачи от страна на Република България“.

	§ 3. В чл. 16б, ал. 1 се правят следните изменения и допълнения:
1. В т. 1 думите „гражданска въздухоплавателна администрация“ се заменят с „компетентен и надзорен орган“, а накрая на текста се добавя „и приложимото право на Европейския съюз“.
2. В т. 5:
а) в буква „е“ думите „и оператор по наземно обслужване или самообслужване“ се заличават;
б) създава се буква „к“:
„к) регистър на приетите декларации на организации за наземно обслужване“.

	§ 4. В чл. 16в се правят следните изменения и допълнения:
	1. Алинеи 1-2 се изменят така: 
	„(1) Главна дирекция „Гражданска въздухоплавателна администрация“  изпълнява функции на национален надзорен орган съгласно изискванията на  Регламент (ЕС) № 2024/2803 на Европейския парламент и на Съвета от 23 октомври 2024 година за реализирането на Единното европейско небе (OВ L, 2024/2803, 11 ноември 2024 г.), наричан по-нататък „Регламент (ЕС) № 2024/2803“. Главна дирекция „Гражданска въздухоплавателна администрация“  изпълнява тези функции по независим, безпристрастен и прозрачен начин, като приема решенията, произтичащи от Регламент (ЕС) № 2024/2803, независимо от останалите си функции, както и от доставчиците на аеронавигационно обслужване.
(2) Главна дирекция „Гражданска въздухоплавателна администрация“, в качеството си на национален компетентен орган по чл. 8, ал. 4, издава сертификат за управление на въздушното движение и/или аеронавигационно обслужване на доставчици, които отговарят на изискванията по Регламент (ЕС) № 2018/1139 и делегираните актове и актовете за изпълнение, издадени въз основа на него“.
2. Алинея 3 се отменя.
	3. Алинея 8-10 се изменят така: 
	„(8) Разходите във връзка с изпълнение на функциите като национален надзорен орган и като национален компетентен орган се включват в националния план за ефективност по схемата за ефективност на аеронавигационното обслужване и управлението на мрежата съгласно Регламент (ЕС) № 2024/2803 и регламентите за изпълнение, приети въз основа на него.
	(9) В националната разходна база на таксите по чл. 120, ал. 2 се включват и разходите за изпълнение на функциите на националния надзорен орган и на националния компетентен орган в съответствие със схемата за таксуване на аеронавигационното обслужване по Регламент (ЕС) № 2024/2803 и регламентите за изпълнение, приети въз основа на него.
	(10) Когато за  календарната година действителните разходи за изпълнение на функциите на националния надзорен орган и на националния компетентен орган са по-ниски от установените разходи за тази календарна година в националния план за ефективност, получената разлика се възстановява на ползвателите на въздушното пространство чрез намаляване на таксовата единица през година „n+2“. Когато действителните разходи надвишават установените разходи, определени за тази календарна година, получената разлика се възстановява от ползвателите на въздушното пространство чрез увеличаване на таксовата единица през година „n+2“.“
	4. Алинея 12 се отменя.

	§ 5. В чл. 16г, ал. 2, т. 9 се правят следните изменения и допълнения:
1. Буква „а“ се изменя така:
„а) лицата, извършващи проверка и контрол за сигурност в областта на гражданското въздухоплаване“.
2. Буква „б“ се заличава.

	§ 6. В чл. 16и, ал. 1, т. 1 думите „операторите по наземно обслужване“ се заменят с „организациите за наземно обслужване“.

	§ 7. В чл. 16к, ал. 1 се правят следните изменения:
	1. В т. 2 думата „на“ се заменя с „в“.
	2. В т. 7 думите „операторите по наземно обслужване“ се заменят с „организациите за наземно обслужване“.

	§ 8. В чл. 16о се правят следните изменения и допълнения:
1. В ал. 2:
а) в изречение първо след думата „успешна“ се добавя „задълбочена“;
б) в изречение второ след думите „и с Главна дирекция „Гранична полиция“ се поставя запетая и се добавя „както и с Агенция „Митници“.
2. В ал. 3 след думата „успешна“ се добавя „задълбочена“.
3. В ал. 4 след думите „преминали успешна“ се добавя „задълбочена“.
		
	§ 9. В чл. 16ф думите „Операторът по“ се заменят с „Организацията за“.
	
	§ 10. Създава се чл. 16х:
	„Чл. 16х. Одобреният превозвач разработва, прилага и поддържа програма за сигурност, одобрена от главния директор на Главна дирекция „Гражданска въздухоплавателна администрация“.

	§ 11. Създава се чл. 16ц:
	„Чл. 16ц. Пълноправният доставчик на стоки, предназначени за летището, прилага и поддържа програма за сигурност, одобрена от главния директор на Главна дирекция „Гражданска въздухоплавателна администрация“.“

	§ 12. В чл. 43б се правят следните изменения:
	1. В ал. 2, т. 2 думите „по чл. 48д, ал. 3“ се заменят с „по чл. 48д“.
	2. В ал. 5 думите „чл. 48д, ал. 3, т. 3-5 и 7“ се заменят със „с дейностите по обработката на багажи, обработката на товари и поща, перонното обслужване на въздухоплавателни средства и обслужването на въздухоплавателните средства с горива“.

	§ 13. В чл. 48а, ал. 3, т. 3 думите „лицензираните по този закон оператори по наземно обслужване“ се заменят с „организациите за наземно обслужване“.
	
	§ 14. В чл. 48г, ал. 2, т. 5 накрая на текста се поставя запетая и се добавя „което задължително съдържа минималните стандарти на обслужване“.

[bookmark: _Hlk233288534]	§ 15. В чл. 48д се правят следните изменения и допълнения:
1. В ал. 1 думите „на които е издаден лиценз за оператор по наземно обслужване“ се заменят с „както следва: 
1. за дейностите чл. 2, параграфи 1 и 2 от Делегиран регламент (ЕС) № 2025/20 на комисията от 19 декември 2024 година за допълнение на Регламент (ЕС) № 2018/1139 на Европейския парламент и на Съвета чрез определяне на изисквания за безопасното предоставяне на наземно обслужване и за организациите, които го предоставят (OВ L, 2025/20, 07 март 2025 г.), наричан по-нататък „Делегиран регламент (ЕС) № 2025/20“ – при условията и по реда на Делегиран регламент (ЕС) 2025/20 и на Регламент за изпълнение (ЕС) № 2025/23 на комисията от 19 декември 2024 година за определяне на правила за прилагането на Регламент (ЕС) № 2018/1139 на Европейския парламент и на Съвета по отношение на изискванията за надзор над наземното обслужване и организациите, които го предоставят (OВ L, 2025/23, 07 март 2025 г.), наричан по-нататък „Регламент за изпълнение (ЕС) № 2025/23“.
2. за дейностите по чл. 2, параграф 3 от Делегиран регламент (ЕС) 2025/20 – при условията и по реда, определени с наредбата по чл. 48в, ал. 6.“
2. Алинея 2 се изменя така:
„(2) Главна дирекция „Гражданска въздухоплавателна администрация“ е компетентният орган по прилагането на Делегиран регламент (ЕС) 2025/20 и Регламент за изпълнение (ЕС) № 2025/23“. 
3. Алинея 3 се отменя.
4. В ал. 4 думите „на което е издаден лиценз по ал. 3“ се заменят с „в съответствие с Делегиран регламент (ЕС) 2025/20 или с наредбата по чл. 48в, ал. 6“.
5. В ал. 5 думата „оператори“ се заменя с „организации“, а думата „двама“ се заменя с „две“.
6. В ал. 6 думите „операторите по наземно обслужване по ал. 5 са двама или повече, поне един от тях трябва да не е пряко или непряко контролиран“ се заменят с „организациите за наземно обслужване по ал. 5 са две или повече, поне една от тях трябва да не е пряко или непряко контролирана“.
7. В ал. 8:
а) в т. 1 думите „операторите, извършващи наземно обслужване“ се заменят с „организациите, извършващи за наземно обслужване“, а думата „оператора“ се заменя с „организацията“;
б) в т. 2 думите „един оператор, извършващ наземно обслужване“ се заменят с „една организацията, извършваща наземно обслужване“;
в) в т. 5 думата „операторите“ се заменя с „организациите“.
8. В ал. 12 думите „лиценз за оператор по наземно обслужване“ се заменят с „декларация на организация за наземно обслужване“.
9. В ал. 16 думите „лиценз за оператор по наземно обслужване“ се заменят с „декларация на организация за наземно обслужване“.
10.  В ал. 17 думите „не притежава лиценз за оператор по наземно обслужване“ се заменят с „не е подал декларация за организация за наземно обслужване“, а думите „получаването му“ се заменят с „ подаването ѝ“.
11. В ал. 18 думите „лиценз в срока“ се заменят с „декларация в срока“, думите „отказ за получаване на лиценз“ се заменят с „отказ за получаване на декларация“ и „оператор по“ се заменят с „организация за“.
12. В ал. 20 думите „оператор по наземно обслужване или самообслужване, който“ се заменят с „организация за наземно обслужване или самообслужване, която“.
	13. Алинея 21 се отменя.

	§ 16.  В чл. 48е, ал. 3, изречение първо думите „операторите по“ се заменят с „организациите за“.
 
§ 17. В чл. 48ж се правят следните изменения:
1.  В ал. 1 думите „оператори по“ се заменят с „организации за“.
2.  В ал. 7 думата „оператора“ се заменя с „организацията“.
3. В ал. 10 думите „оператор по наземно обслужване“ се заменят с „организация за наземно обслужване“.
4. В ал. 11 думите „лиценз за оператор по наземно обслужване“ се заменят с „декларация на организация за наземно обслужване“.
5. В ал. 12 думите „лиценз за оператор по наземно обслужване“ се заменят с „декларация на организация за наземно обслужване“, а думата „лиценз“ се заменя с „декларация“.
6. В ал. 13 думите „лиценз в срока по ал. 12 или бъде постановен влязъл в сила отказ за получаване на лиценз“ се заменят с „декларация в срока по ал. 12 или бъде постановен влязъл в сила отказ за получаване на декларация“, а думите „оператор по“ се заменят с „организация за“.
7. Алинея 14 се изменя така:
„(14) В случаите, когато е отнета декларацията на организация за наземно обслужване или организацията е обявена в несъстоятелност, до провеждането на нов конкурс се определя организация за наземно обслужване, която извършва дейността на отстранената организация“.
8. В ал. 15 думите „за издаване на лиценз за оператор по наземно обслужване, дейностите по наземно обслужване“ се заменят с „условията и редът за извършване на дейностите по чл. 48д, ал. 1, т. 2“.

	§ 18. В чл. 48з се правят следните изменения и допълнения:
1. В ал. 1 думите „операторите по“ се заменят с „организациите за“.
2. В ал. 2 думите „операторите по“ се заменят с „организациите за“.
3. Създава се ал. 4: 
„(4) Летищният оператор издава минимални стандарти за качеството на наземното обслужване на съответното летище. Лицата по чл. 48д, ал. 1, които извършват дейности по наземно обслужване на съответното летище, сключват споразумение с летищния оператор за спазването на тези стандарти. Минималните стандарти за качество се включват в ръководствата на лицата по чл. 48д, ал. 1 и са задължителни при извършването на дейности по наземно обслужване на съответното летище.“

§ 19. В чл. 48и се правят следните изменения:
1.  В ал. 1 думите „операторите по“ се заменят с „организациите за“.
2. В ал. 2 думите „в 20-дневен срок след изтичането на съответната календарна година“ се заменят с „в срок до 15 октомври на текущата година - за предходната календарна година“.

	§ 20. В чл. 50, ал. 3 се изменя така:
„(3) Нередовни търговски полети до или от летища на територията на Република България се разрешават от Главна дирекция „Гражданска въздухоплавателна администрация“, освен когато са предназначени за превоз на продукти, свързани с отбраната, или на изделия и технологии с двойна употреба. В тези случаи, както и при международни полети с нетърговска цел, извършвани от български и чуждестранни държавни невоенни въздухоплавателни средства, разрешение се издава от министъра на външните работи.“

§ 21. В чл. 120, ал. 4 се правят следните изменения и допълнения:
1. В т. 2 думите „оператори по наземно обслужване“ се заменят с „на декларации на организации за наземно обслужване“.
2. В т. 3 след думите „персонал по сигурността“ се поставя запетая и се добавя „инструктори по авиационна сигурност и на лица, извършващи вътрешен контрол на качеството по сигурността в гражданското въздухоплаване“.
3. В т.  30  след думите „за полета“ се поставя запетая и се добавя „пълноправен доставчик на стоки за летище, одобрени превозвачи, регулиран агент, валидиран по отношение на сигурността във въздухоплаването в Европейския съюз“, а думите „определяне на въздушен превозвач като "въздушен превозвач на товари или поща“ се заменят с „въздушен превозвач на товари или поща“.
4. В т. 31 думите „оператори“ се заменят с „летищен оператор, въздушен превозвач“. 
5. Създава се т. 34:
„34. издаване на одобрение за производствена организация съгласно Подчаст Ж от Част 21, както и приемане на декларация за производствен капацитет съгласно Подчаст Ж от Част 21L към Регламент (ЕС) № 748/2012.“

§ 22. В чл. 135, ал. 1 думите „срещу превозвача по международните и вътрешните превозни договори се погасява в едногодишен срок“ се заменят с „за обезщетение по Регламент (ЕО) № 261/2004 се погасява с изтичането на три години“.

§ 23. В чл. 137, ал. 1 се изменя така:
„(1) Давностният срок по чл. 135 се спира с предявяване на претенцията пред превозвача и започва да тече отново от деня на получаване на отговора или след изтичане на срока за отговор.“

§ 24. В чл. 139, ал. 3 думите „операторите по“ се заменят с „организациите за“.

	§ 25. В чл. 141а се правят следните изменения и допълнения:
1. Алинея 5 се изменя така:
„(5) Когато за календарната година действителните разходи за изпълнение на дейностите по търсене и спасяване са по-ниски от установените разходи за тази календарна година в националния план за ефективност, получената разлика се възстановява на ползвателите на въздушното пространство чрез намаляване на таксовата единица през година „n+2“. Когато действителните разходи надвишават разходите, определени за тази календарна година, получената разлика се възстановява от ползвателите на въздушното пространство чрез увеличаване на таксовата единица през година „n+2“.“
2. Алинея 6 се отменя.

§ 26. В чл. 143 се правят следните изменения и допълнения:
	1. В ал. 1 в основния текст думите „от 3 000 до 10 000 лева“ се заменят с „от 15 000 до 50 000 евро“.
	2. В ал. 3:
	a) в основния текст думите „от 2000 до 10 000 лв.“ се заменят с „от 10 000 до 50 000 евро“;
б) в точка 1а след думите „пълноправен контрольор (регулиран агент)“ се поставя запетая и се добавя „доставчик на аеронавигационно обслужване, въздушен превозвач, авиационен оператор, пълноправен доставчик, познат доставчик, познат изпращач, одобрен превозвач, авиационен учебен център“, а думите „до работа служител от персонала по сигурността, който“ се заменят с „лице да изпълнява дейности по авиационна сигурност, което“;
в) в т. 3 след думите „доставчик на аеронавигационно обслужване“ се поставя запетая и се добавя „въздушен превозвач, пълноправен доставчик, познат доставчик, одобрен превозвач“;
г) точка 3а се изменя така:
„3а. организация за обучение, учебен център или инструктор по авиационна сигурност, който провежда обучение по авиационна сигурност, без да спазва минималния обем и съдържание, определени в Националната програма за обучение и сертифициране по сигурност в гражданското въздухоплаване“;
д) в т. 4 след думите „доставчик на аеронавигационно обслужване“ се поставя запетая и се добавя „въздушен превозвач, пълноправен доставчик, познат доставчик, одобрен превозвач, авиационен учебен център“ а думите „инспекционни проверки“ се заменят с „мониторингови дейности“;
е) в т. 7 след думите „доставчик на аеронавигационно обслужване“ се поставя запетая и се добавя „въздушен превозвач, пълноправен доставчик, познат доставчик, одобрен превозвач, авиационен учебен център“;
ж) в т. 15 след думите „доставчик на аеронавигационно обслужване“ се поставя запетая и се добавя „въздушен превозвач, пълноправен доставчик, познат доставчик, одобрен превозвач“;
	з) създават се т. 19 и 20:
	„19. лице по чл. 48д, ал. 1, извършващо дейности по наземно обслужване, което не изпълни предвидените мерки в утвърденото ръководство по чл. 48з, ал. 4 относно минималните стандарти на обслужване;
20. лице, което не изпълни задължението си по чл. 48и“.
3. В ал. 4 се правят следните изменения и допълнения:
а) В основния текст думите „от 500 до 2000 лв.“ се заменят с „от 2500 до 10 000 евро“.
 б) Създава се т. 9: 
„9. лица, които без да притежават качеството на одитор по авиационна сигурност упражняват правомощия или се представят като такива.“
	4. В ал. 5 в основния текст думите „от 2000 до 10 000 лв.“ се заменят с „от 10 000 до 50 000 евро“.
	5. В ал. 6 в основния текст думите „от 2000 до 5000 лв.“ се заменят с „от 10 000 до 25 000 евро“.

	§ 27. В чл. 143а се правят следните изменения:
	1. В ал. 1 думите „от 3000 до 10 000 лв.“ се заменят с „от 15 000 до 50 000 евро“, а думите „от 2000 до 10 000 лв.“ с „от 10 000 до 50 000 евро“.
	2. В ал. 2 думите „от 3000 до 10 000 лв.“ се заменят с „от 15 000 до 50 000 евро“, а думите „от 3000 до 30 000 лв.“ с „от 15 000 до 150 000 евро“.
3. В ал. 3 думите „от 3000 до 10 000 лв.“ се заменят с „от 15 000 до 50 000 евро“, а думите „от 3000 до 30 000 лв.“ с „от 15 000 до 150 000 евро“;
4. В ал. 4 навсякъде думите „от 3000 до 10 000 лв.“ се заменят с „от 15 000 до 50 000 евро“.
5. В ал. 5 думите „от 3000 до 30 000 лв.“ се заменят с „от 15 000 до 150 000 евро“.
	6. Създава се ал. 7:
	„(7) При неизпълнение на задълженията, предвидени в Регламент (ЕС) № 2024/2803, от страна на ползвателите на въздушното пространство, летищните оператори и доставчиците на аеронавигационно обслужване, се налага имуществена санкция в размер от 15 000 до 150 000 евро.“

	§ 28. В чл. 143б думите „от 100 до 1000 лв.“ се заменят с „от 500 до 5000 евро“.

	§ 29. В чл. 144 в основния текст думите „от 1000 до 10 000 лева“ се заменят с „от 5000 до 50 000 евро“.

	§ 30. В чл. 145 думите „от 50 до 200 лева“ се заменят с „от 250 до 1000 евро“.

	§ 31. В чл. 146 думите „от 4000 до 13 000 лв.“ се заменят с „от 20 000 до 65 000 евро“.

§ 32. В чл. 147, ал. 1 думите „от 1000 до 10 000 лв.“ се заменят с „от 500 до 5000 евро“.

§ 33. В чл. 147б, ал. 1 думите „от 250 до 1000 лв.“ се заменят с „от 1250 до 5000 евро“, а думите „от 500 до 2000 лв.“ с „от 2500 до 10 000 евро“.

§ 34. В § 3 от Допълнителните разпоредби се правят следните изменения и допълнения:
1. В т. 37 думите „по чл. 48д, ал. 3“ се заличават и думите „нает от него оператор по“ се заменят с „наета от него организация за“.
2. В т. 40 след думите „отчет за приходите и разходите“ буквата „и“ се заличава, поставя се запетая и се добавя „отчет за собствения капитал“, , а след думите „отчет за паричния поток“ се добавя „и доклад за дейността и приложенията към годишния финансов отчет“.
3. Точка 47 се изменя така:
„47. Ползвател на въздушното пространство“ е операторът на въздухоплавателното средство по време на изпълняване на полета или ако самоличността на оператора не е известна, собственикът на въздухоплавателното средство, освен ако може да се докаже, че оператор по това време е било друго лице.“
4. Създава се т. 92:
„92. Одобрен превозвач“ е лицето, което осигурява от името на пълноправен контрольор или познат изпращач наземния превоз и защитата на въздушните товари и пощенски пратки, подлагани преди това на контрол за сигурност, и чиито процедури отговарят на общите правила и стандарти за сигурност, достатъчни за запазване целостта на пратките.“



ПРЕХОДНИ И ЗАКЛЮЧИТЕЛНИ РАЗПОРЕДБИ

	§ 35. Навсякъде думите „Европейската агенция за авиационна безопасност (EASA)“ се заменя с „Агенцията за авиационна безопасност на Европейския съюз“.

§ 36. Навсякъде думите „оператор по наземно обслужване“ се заменят с „организация за наземно обслужване“. 

	§ 37. Издадените лицензи за оператор по наземно обслужване запазват действието си до 27 март 2028 г.

	§ 38. Навсякъде в закона думите „свидетелство за извършване на аеронавигационно обслужване“ се заменят със „сертификат за управление на въздушното движение и/или аеронавигационно обслужване“.

§ 39. Параграф 4, т. 2 относно 16б, ал. 1, т. 5, буква „е“ и буква „к“, § 6 относно чл. 16и, ал. 1, т. 1, § 7, т. 2 относно чл. 16к, ал. 1, т. 7, § 9 относно чл. 16ф, § 12 относно чл. 43б, ал. 2, т. 2 и ал. 5, § 13 относно чл. 48а, ал. 3, т. 3, § 15, т. 1 до т. 13 относно чл. 48д, ал. 1, т. 1 и т. 2; ал, 2; ал. 3; ал. 4; ал. 5; ал. 6; ал. 8, т. 1, т. 2 и т. 5; ал. 12; ал. 16; ал. 17; ал. 18; ал. 20 и ал. 21, § 16 относно чл. 48е, ал. 3, § 17, т. 1 до т. 8 относно чл. 48ж, ал. 1; ал. 7; ал. 10 – 15, § 18, т. 1 и т. 2 относно чл. 48з, ал. 1 и ал. 2, § 19, т. 1 относно чл. 48и, ал. 1, § 21, т. 1 относно чл. 120, ал. 4, т. 2, § 24 относно чл. 139, ал. 3, § 34 относно § 3, т. 37 и § 36 влизат в сила от 27 март 2028 г.

